અમદાવાદ: મુખ્યમંત્રી શ્રીમતી આનંદીબહેન પટેલે અમદાવાદ મહાનગરમાં સુએજ સ્લજ હાઈઝિનાઈઝેશનના દેશના પ્રથમ પ્રકલ્પનું ભૂમિપૂજન કરતાં આગામી બજેટમાં રાજ્યના મહાનગરોમાં આવા સ્લજ હાઈજિનાઈઝેનેશન પ્રોજેક્ટસ માટે નાણાં ફાળવવાની જાહેરાત કરી હતી. તેમણે અમદાવાદ મહાનગરપાલિકાએ ભાભા એટમિક રિસર્ચ સેન્ટર સાથે સુએજ સ્લજ હાઈઝિનાઈઝેશન માટે એડવાન્સ રેડિયેશન ટેકનોલોજીના ઉપયોગ અંગે જે કરાર કર્યા છે તેની ફલશ્રુતિએ રૂ. ૨૫ કરોડના ખર્ચે સાકાર થનારા આ પ્રકલ્પનું ભૂમિ પૂજન કર્યું હતું.